سائنس اور ٹیکنالوجی کی وزارت
وزیراعظم نریندر مودی کل سی ایس آئی آر سوسائٹی کی میٹنگ کی صدارت کریں گے
سی ایس آئی آر کی تحقیقی کوششوں میں ماحول کے لیے سازگار توانائی کی ٹکنالوجیز ، روزگار کے موقعے پیدا کرنے اور دیہی بھارت میں آمدنی کی سطح میں اضافہ کرنے کے لیے ایس ٹی آئی کی مداخلتوں پر اصل توجہ دی جا رہی ہے : ڈاکٹر جتیندر سنگھ
نئی دہلی، 14اکتوبر، 2022/ وزیراعظم جناب نریندر مودی کل صبح سائنسی و صنعتی تحقیق کی کونسل سی ایس آئی آر کی میٹنگ کی صدارت کریں گے۔ سی ایس آئی آر سوسائٹی کے سبھی ارکان کو میٹنگ میں مدعو کیا گیا ہے۔
سی ایس آئی آر سائنس و ٹکنالوجی کی وزارت کے تحت سائنسی و صنعتی تحقیق کے محکمے کے تحت ایک سوسائٹی ہے اور وزیراعظم اس سوسائٹی کے صدر ہیں۔
سائنس و ٹکنالوجی کے مرکزی وزیر ڈاکٹر جتیندر سنگھ، سی ایس آئی آر کے نائب صدر کے طور پر وزیر خزانہ نرملا سیتا رمن اور کامرس و صنعت کے وزیر پیوش گویل بھی اس تقریب میں موجود ہوں گے۔ سی ایس آئی آر سوسائٹی ممتاز سائنسدانوں ، صنعت کاروں اور سائنسی وزارتوں کے سینئر افسران پر مشتمل ہے۔سی ایس آئی آر ی سرگرمیوں کا جائزہ لینے اور اس کے آئندہ پروگراموں پر تبادلہ خیا کرنے کے لیے سوسائٹی کی سالانہ میٹنگیں ہوتی ہیں۔
سی ایس آئی آر سوسائٹی کی میٹنگ اور سی ایس آئی آر کی حصولیابیوں کےبارے میں میڈیا سے بات کرتے ہوئے ڈاکٹر جتیندر سنگھ نے کہا کہ سی ایس آئی آر کی تحقیقی کوششوں میں اب اصل میں صاف ستھری توانائی سےمتعلق ٹکنالوجیز ، روزگار کے موقعے پیدا کرنے کے لیے ایس ٹی آئی مداخلتوں اور دیہی بھارت میں آمدنی کی سطحوں میں اضافہ کرنے پر توجہ دی جا رہی ہے۔ انہوں نے کہا کہ پورےصنعتی شعبوں میں خود انحصاری کو اہمیت دینا، بنیادی ڈھانچے کی ترقی میں آسانی پیدا کرنا اور اہم ایس اینڈ ٹی انسانی وسائل کو فروغ دینا بھی سی ایس آئی آر کا کام ہے اور ریسرچ و ترقی دونوں مل کر مصنوعی ذہانت اور مشین کو سیکھنے کا عمل اپنا رہی ہے ۔
ڈاکٹر جتیندر سنگھ نے کہا کہ سی ایس آئی آر میں سی ایس آئی آر ویژن 2030 اور نیشنل ویژن @ 2047 کےمطابق بھارت کو ایک سائنسی پاور ہاؤس اور خود انحصار بنانےپر توجہ دی جا رہی ہے ۔
اسکیموں اور موضوعات کے مزید ارتباط کے لیے وزیر اعظم کے ویژن کو آگے لے جاتے ہوئے ڈاکٹر جتیندر سنگھ نے کہا کہ فی الحال سی ایس آئی آر نے صنعت کے ساتھ اپنی سرگرمیوں کو استحکام دیا ہے جس سے صنعتی شراکت داری میں اضافہ ہوا ہےاور سی ایس آئی آر کی طرف سےرقوم فراہم کرنے والے پروجیکٹوں میں اشتراک میں اضافہ ہوا ہے۔ پی پی پی طرز کے علاوہ جو توانائی کےموضوع میں اپنایا جا رہا ہے سی ایس آئی آر کی کچھ لیباریٹریز میں پائیدار اسٹارٹ اپس کو سہولت دی گئی ہے تاکہ زرعی حیاتیاتی نیوٹریٹیک ، اسپیشیلٹی کیمیاوی مادے ، ایئر اسپیس اور حفظانِ صحت کے موضوعات سے متعلق سی ایس آئی آر کی ٹکنالوجیز کو فروغ دیا جا سکے۔
وزیر وصوف نے مزید بتایا کہ چار ایم کے موضوع کےتحت کچرے سےدولت پر مبنی ٹکنالوجی اور دھاتوں کی مختلف قسموں کو نکالنے سے لے کر ان کو صاف ستھرا بنانے تک کے عمل نے کچھ اسٹارٹ اپس اور ایم ایس ایم ای کو اپنی طرف راغب کیا ہے۔ گجرات میں ہائڈارازائن ، ہائڈریٹ پروڈکشن پلانٹ سی ایس آئی آر کی ٹکنالوجی کا حالیہ ثبوت ہے۔ یہ نئی بلندیوں تک پہنچ رہی ہے اور برآمداتی اشیا کی جگہ لے رہی ہے۔
ڈاکٹر جتیندر سنگھ نے اس بات کو بھی اجاگر کیا کہ سی ایس آئی آر کا جموں و کشمیر میں ایروما مشن اور اودھے انقلاب سے تاریخ میں تبدیلی آ گئی ہے۔ کیونکہ بھارت نے ایک درآمد کار ملک کے بجائے اب برآمد کار ملک بن گیا ہے۔ مہاراشٹر میں اسٹیل کی گاڈکے استعمال سے بنائی ہوئی سڑک ، سی ایس آئی آر کی ہیلی کاپٹر سے لائی گئی ٹکنالوجی کا استعمال کرتے ہوئے واٹر میپنگ ، سی ایس آئی آر کے لائن وزارتوں کےساتھ قریبی تعلق کی دیگر مثالیں ہیں۔
ڈی ایس آئی آر کے سکریٹری اور سی ایس آئی آر کی ڈی جی ڈاکٹر این کلائی سیلوی نے اپنے پرزینٹیشن میں کہا کہ سی ایس آئی آر اپنی سرگرمیاں 37 لیباریٹریز اور 39 آؤٹ ریچ مرکزوں کے ذریعے انجام دیتی ہیں جو ملک بھر میں قائم ہیں۔ سی ایس آئی آر کا قیام 1942 میں کیا گیا تھا اور حال ہی میں اس کے 80سال پورے ہوئے ہیں۔ اور سی ایس آئی آر نے اپنی طویل تاریخ میں بھارتی صنعت اور عام طور پر سماج کو اہم تعاون دیا ہے۔ کووڈ 19 وبا کے دوران سی ایس آئی آر کے لیباریٹریز نےوبا سے نمٹنے کے لیے بہت سی ٹکنالوجی تیار کی۔
مالیے کے سکریٹری اور اخراجات کے سکریٹری ڈاکٹر ٹی وی سومناتھن ، وزارت دفاع کے دفاعی پیداوار کے محکمے کے سکریٹری ڈاکٹر اجےکمار ، اعلیٰ تعلیم کے محکمے کے سکریٹری جناب کے سنجے مورتھی ، صحت سے متعلق تحقیق کے محکمے کے سکریٹری ڈاکٹر راجیو بہل اور دیگر بہت سی شخصیتیں اس میٹنگ میں موجود رہیں گی۔
۔۔۔
ش ح ۔ اس۔ ت ح ۔
U - 11432
(Visitor Counter : 56